CELEX: 22007D0424(01)
Language: hu
Date: 2007-01-19 00:00:00
Title: Az EU-Libanon Társulási Tanács 1/2007 ajánlása ( 2007. január 19. ) az EU-Libanon cselekvési terv végrehajtásáról

24.4.2007   
            
            
               HU
            
            
               Az Európai Unió Hivatalos Lapja
            
            
               C 89/1
            
         
      AZ EU-LIBANON TÁRSULÁSI TANÁCS 1/2007 AJÁNLÁSA
   
   (2007. január 19.)
   az EU-Libanon cselekvési terv végrehajtásáról
   (2007/C 89/01)
   AZ EU-LIBANON TÁRSULÁSI TANÁCS,
   tekintettel az egyrészről az Európai Közösség és tagállamai, másrészről a Libanoni Köztársaság közötti társulást létrehozó euro-mediterrán megállapodásra – (a továbbiakban: az euro-mediterrán megállapodás) – és különösen annak 76. cikke (2) bekezdése második mondatára,
   mivel:
   
               (1)
            
            
               Az euro-mediterrán megállapodás 76. cikke feljogosítja a Társulási Tanácsot arra, hogy megfelelő ajánlásokat tegyen a megállapodás céljainak elérésére.
            
         
               (2)
            
            
               Az euro-mediterrán megállapodás 86. cikke értelmében a felek meghozzák azokat az általános vagy egyedi intézkedéseket, amelyek szükségesek ahhoz, hogy teljesíthessék az e megállapodás szerinti kötelezettségeiket és gondoskodnak arról, hogy az e megállapodásban meghatározott célkitűzések teljesüljenek.
            
         
               (3)
            
            
               Az euro-mediterrán megállapodás felei megállapodtak az EU-Libanon cselekvési terv szövegében.
            
         
               (4)
            
            
               Az EU-Libanon cselekvési terv támogatja az euro-mediterrán megállapodás végrehajtását azon konkrét lépések kidolgozása és a felek közötti egyeztetése révén, amelyek a végrehajtás tekintetében gyakorlati útmutatóval szolgálnak.
            
         
               (5)
            
            
               A cselekvési terv kettős célt szolgál, egyrészt megállapítja a konkrét lépéseket az euro-mediterrán megállapodásban a felek tekintetében meghatározott kötelezettségek teljesítésére, másrészt az euro-mediterrán megállapodás átfogó célkitűzéseivel összhangban tágabb keretet nyújt az EU és Libanon közötti kapcsolatok további megszilárdításához a jelentős mértékű gazdasági integráció és a politikai együttműködés mélyítése érdekében,
            
         ELFOGADTA A KÖVETKEZŐ AJÁNLÁST:
   Egyetlen cikk
   A Társulási Tanács ajánlja a feleknek az EU-Libanon (1) cselekvési terv végrehajtását, amennyiben a végrehajtás az euro-mediterrán megállapodás célkitűzéseinek elérésére irányul.
   
      Kelt Brüsszelben, 2007. január 19-én.
      
         
            a Társulási Tanács részéről
         
         
            az elnök
         
         F.-W. STEINMEIER
         
      
   
   
      (1)  http//register.consilium.europa.eu